Document ID: 32009D1004

NEUVOSTON PÄÄTÖS 2009/1004/YUTP,
annettu 22 päivänä joulukuuta 2009,
niitä henkilöitä, ryhmiä ja yhteisöjä koskevan luettelon ajantasaistamisesta, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 29 artiklan,
sekä katsoo seuraavaa:
(1)
Neuvosto hyväksyi 27 päivänä joulukuuta 2001 yhteisen kannan 2001/931/YUTP (1) erityistoimenpiteiden toteuttamisesta terrorismin torjumiseksi.
(2)
Neuvosto hyväksyi 15 päivänä kesäkuuta 2009 yhteisen kannan 2009/468/YUTP (2) yhteisen kannan 2001/931/YUTP ajantasaistamisesta.
(3)
Yhteisen kannan 2001/931/YUTP 1 artiklan 6 kohdan mukaisesti on tarpeen tarkistaa kaikilta osin luettelo henkilöistä, ryhmistä ja yhteisöistä, joihin yhteistä kantaa 2009/468/YUTP sovelletaan.
(4)
Tässä päätöksessä esitetään neuvoston suorittaman uudelleentarkastelun tulokset niiden henkilöiden, ryhmien ja yhteisöjen osalta, joihin yhteisen kannan 2001/931/YUTP 2, 3 ja 4 artiklaa sovelletaan.
(5)
Yhteisöjen ensimmäisen oikeusasteen tuomioistuimen asiassa T-341/07 30 päivänä syyskuuta 2009 antaman tuomion johdosta yhtä henkilöä ei ole sisällytetty luetteloon niistä henkilöistä, ryhmistä ja yhteisöistä, joihin yhteisen kannan 2001/931/YUTP 2, 3 ja 4 artiklaa sovelletaan.
(6)
Neuvosto on myös katsonut, että yhtä ryhmää koskevaa merkintää luettelossa olisi muutettava.
(7)
Neuvosto on todennut, että 5 kappaleessa mainittua henkilöä lukuun ottamatta muut henkilöt, ryhmät ja yhteisöt, joihin yhteisen kannan 2001/931/YUTP 2, 3 ja 4 artiklaa sovelletaan, ovat sekaantuneet terroritekoihin yhteisen kannan 2001/931/YUTP 1 artiklan 2 ja 3 kohdassa tarkoitetulla tavalla, että toimivaltainen viranomainen on tehnyt kyseisiä henkilöitä, ryhmiä ja yhteisöjä koskevan, mainitun yhteisen kannan 1 artiklan 4 kohdassa tarkoitetun päätöksen ja että näihin henkilöihin, ryhmiin ja yhteisöihin olisi edelleen sovellettava kyseisessä yhteisessä kannassa säädettyjä erityisiä rajoittavia toimenpiteitä.
(8)
Näin ollen luettelo henkilöistä, ryhmistä ja yhteisöistä, joihin yhteisen kannan 2001/931/YUTP 2, 3 ja 4 artiklaa sovelletaan, olisi ajantasaistettava,
ON HYVÄKSYNYT TÄMÄN PÄÄTÖKSEN:
1 artikla
Luettelo henkilöistä, ryhmistä ja yhteisöistä, joihin yhteisen kannan 2001/931/YUTP 2, 3 ja 4 artiklaa sovelletaan, on tämän päätöksen liitteessä.
2 artikla
Kumotaan yhteinen kanta 2009/468/YUTP siltä osin kuin se koskee niitä henkilöitä, ryhmiä ja yhteisöjä, joihin sovelletaan yhteisen kannan 2001/931/YUTP 2, 3 ja 4 artiklaa.
3 artikla
Tämä päätös tulee voimaan päivänä, jona se julkaistaan Euroopan unionin virallisessa lehdessä.
4 artikla
Tämä päätös julkaistaan Euroopan unionin virallisessa lehdessä.
Tehty Brysselissä 22 päivänä joulukuuta 2009.

Labels: 10
11
15
5